**НАРОДНО ЧИТАЛИЩЕ РАЗВИТИЕ 1899**

*С.Полско Косово 7131, ул. 9-ти септември № 64 , тел. .............., факс ..................,*

*е-mail:* [*...............*](mailto:byala.rs@byala.bg)

**ГОДИШНА ПРОГРАМА**

**за развитие читалищната дейност на НЧ „ Развитие 1899“**

**през 2023 година**

Настоящата програма за развитие на читалищната дейност на НЧ „Развитие 1899“ се създава в изпълнение на чл.26а, ал.2 от Закона за народните читалища.

Изготвянето на програма за 2023 година цели обединяване и развитие на усилията за развитие и утвърждаване на читалището, като важна обществена институция, реализираща културната идентичност, както и да се засили обществената й роля като традиционен културен и образователен център. Като институция, обединила в себе си традиции и съвременност, то има възможност да изпълнява специфични културно-просветни, информационни и социални потребности на населението.

През 2023 година приоритетите в читалищната дейност ще бъдат :

* стимулиране на читалищната дейност за съхранение и популяризиране на българските културни традиции;
* участие в организираните за обучение семинари, работни срещи по проблемите на читалищата с цел повишаване компетенциите на работещите в тях;
* формирането на читалището като място за общуване и контакти,повишаване ролята на читалището за социална и културна интеграция на различните социални общности и различни възрастови групи;
* работа с основно училище „Св.св.Кирил и Методий“ и ЦДГ „Радост „
* **като неразделна част от читалището, дейността на библиотеката ще включва** : актуализиране на библиотечния фонд чрез закупуване на нова литература, абонамент, дарения, кандидатстване по проекти и програми за набавяне на финансови средства за обогатяване на книжния фонд и материалната база, организиране на литературни четения, посещения на деца и ученици с цел запознаване с правилата на обслужване на читателите и повишаване на читателския интерес към книгата,обогатяване знанията на „работник-библиотека“ в организирани обучения;
* **художествено-творческа дейност** : повишаване на качеството на предлагания от читалището художествен продукт по повод различни чествания, активно участие на художествено-творческите форми в културните прояви на общинско, регионално и национално ниво, пресъздаване на обичаи и празници от културния календар, да продължи дейността на следните самодейни състави и клубове : ПФФ „Косовски авлиги“, ДТС „ Косовче“, лазарска група, коледарска група, клуб „ Дамски свят“, детски летен театрален клуб, клуб „Млад библиотекар“.
* **Материално-техническа база** – опазване в добро състояние
* **Социална дейност** : организиране на инициативи за оказване на помощ на възрастни хора и деца в неравностойно положение.

Приложени дейности на читалище „Развитие 1899“ за 2023 година:

**К У Л Т У Р Е Н К А Л Е Н Д А Р**

**на НЧ“Развитие“1899 с. П. Косово**

**за 2023 г.**

|  |  |  |
| --- | --- | --- |
| **ДАТА** | **ДЕЙНОСТИ** | **ОРГАНИЗАТОРИ** |
| **ЯНУАРИ** |  |  |
| **06.01.2023 г** | **174 год. от рождението на Христо Ботев**  - „Час по родолюбие“- представяне на моменти от неговата биография и четене на произведения с ученици 5-7 клас | НЧ „Развитие 1899“  /чит.настоятелство/  Осн.училище „Св.св Кирил и Методий“ |
| **21.01.2023г** | **Бабинден**  **-** общоселско тържество, провеждане на ритуала на открито около кладенеца пред кметството. | НЧ „Развитие 1899“  /чит.настоятелство/ |
| **ФЕВРУАРИ** |  |  |
| **01.02.2023Г** | **Трифон Зарезан**  -традиции в Полско Косово, зарязване на лозе;  -участие на ПФФ“Косовски авлиги“. | НЧ „Развитие 1899“  /чит.настоятелство/  ПФФ“Косовски алиги“ |
| **14.02.2023г** | **„Ден на любовната лирика и виното“**  - рецитал от стихове, посветени на любовта;  - конкурс за най- добро домашно вино. | НЧ „Развитие 1899“-  клуб „Дамски свят“ |
| **19.02.2023г** | **Честване на годишнина от обесването на Васил Левски**  - гостува лектор;  - подреждане на изложба от литературни произведения , посветени на Левски;  -„Лъвски скок“-състезание по дълъг скок участват учениците от ОУ/при подходящи метеорологични условия/ | НЧ „Развитие 1899“-  Р-к библиотека  Осн.училище „Св.св Кирил и Методий |
| **26-30.02.2023г** | **„Бабомартенска творителница“**  -изработване на мартеници от малки и големи;  -подаряване на мартеници на възрастни и самотни хора. | НЧ „Развитие 1899“-  Р-к библиотека  Осн.училище „Св.св Кирил и Методий  клуб „Дамски свят“ |
| **МАРТ** |  |  |
| **01.03.2023г** | **Честване на Деня на самодееца**  - Публикуване на страницата на НЧ“Развитие 1899“ творби на местни самодейци;  - Изява на ДТС“ Косовче“;  **Посрещане на Баба Марта с деца от ОУ и ЦДГ..**  **-**изложба на мартеници;  -връзване на мартеници. | НЧ „Развитие 1899“-  Р-к библиотека  Осн.училище „Св.св Кирил и Методий  ЦДГ „Радост“ |
| **03.03.2023г** | **Национален празник на Р България**  -поднасяне на цветя пред паметните плочи;  -литературно- музикална програма подготвена съвместно от ОУ и НЧ “Развитие 1899“. | НЧ „Развитие 1899“-  /чит.настоятелство/  Осн.училище „Св.св Кирил и Методий“ |
| **08.03.2023г** | **8-ми март –Международен ден на жената**  - общоселско тържество  -рожден ден на Клуб „Дамски свят“ | НЧ „Развитие 1899“-  /чит.настоятелство/  клуб „Дамски свят“ |
| **10-19.03.2023г** | **„Вече съм читател“**  **-** запознаване на първокласниците с реда и правилата в библиотеката. | НЧ „Развитие 1899“-  Р-к библиотека  Осн.училище „Св.св Кирил и Методий“ |
| **25.03.2023г** | **„Час по родолюбие“**  -Благовещение -да си припомним традициите в Полско Косово на този ден. Запознаване на децата от Основно училище с предстоящите пролетни народни празници и обичаи. | НЧ „Развитие 1899-“  клуб „Дамски свят“  Осн.училище „Св.св Кирил и Методий“ |
| **АПРИЛ** |  |  |
| **01.04.2022г** | **Ден хумора и шегата**:  - Четене на хумористични разкази на съвременни автори. | НЧ „Развитие 1899“-  Р-к библиотека  Клуб „Дамски свят“ |
| **01-08.04.2023 г**. | **Седмица на детската книга и изкуствата за деца.**  -маратон на четенето 5-7клас;  -„Моята любима приказка“- детски илюстрации на приказки 1-4 клас. Изложба.  -викторина с въпроси от любими детски книги;  -гостуване в училището на обществена личност, четене на литературно произведение;  -„Моята първа книжка“-гостуване  в ЦДГ“Радост“ с. Полско Косово;  -щафетно четене на любимо детско произведение. | НЧ „Развитие 1899“-  Р-к библиотека  Осн.училище „Св.св Кирил и Методий“ |
| **8.04. 2023г** | **Лазаровден**-Обхождане на лазарки по къщите с момински песни и закачки. | НЧ „Развитие 1899“-  /чит.настоятелство/  Осн.училище „Св.св Кирил и Методий“ |
| **10-14.04.2023г** | „Великденска творилница“- боядисване на яйца, изработване на великденска украса;  -запознаване децата с обичаите по Великден. | НЧ „Развитие 1899“ - клуб „Дамски свят“  Осн.училище „Св.св Кирил и Методий“ |
| **МАЙ** |  |  |
| **11.05.2023г** | **Ден на библиотекаря**  -библиотекар за един ден-1-4 клас от основно училище;  -как се попълва читателски картон;  - какви са правилата за заемане на книга от библиотеката. | НЧ „Развитие 1899“-  /чит.настоятелство/  Осн.училище „Св.св Кирил и Методий“ |
| **18.05.2023г** | **Ден на музеите**- отворени врати на етнографската сбирка в читалището.  -обявяване дарителска кампания за събираме на вещи за бита от миналото | НЧ „Развитие 1899“  /чит.настоятелство/ |
| **24.05.2023г** | **Честване на 24 май-** Ден на българската книжнина и култура | НЧ „Развитие 1899“-  /чит.настоятелство/  Осн.училище „Св.св Кирил и Методий“ |
| **ЮНИ** |  |  |
| **01.06.2023г** | **Ден на детето**  - сред природата с любима книга;  -„Пътуваща библиотека“ гостува в основно училище и ЦДГ“Радост“. | НЧ „Развитие 1899“-  /чит.настоятелство/  Осн.училище „Св.св Кирил и Методий  ЦДГ „Радост“ |
| **21-24.06.2023г** | **Еньовден**  **-** събиране на билки от деца и възрастни по стара традиция на Еньовден. Запознаване с лечебните свойства на билките от нашето землище. | НЧ „Развитие 1899“-  /чит.настоятелство/ |
| **ЮЛИ** |  |  |
| **01-30.07.2022г** | **„Лято в библиотеката“**  - детски занимания по интереси;  - сформиране на “Детски летен театрален клуб“, подготовка за сценична изява;  - сформиране на група „Млад библиотекар“;  - споделяне на прочетеното от задължителната литература за прочит през лятото;  - умения за водене на читателски дневник. | НЧ „Развитие 1899“-  Р-к библиотека |
| **АВГУСТ** |  |  |
| **01-30.08.2023г** | “ Детски летен театрален клуб“-работа с деца;  -подготовка за общоселски празник „Сбогом лято“, изява на деца- таланти;  -карнавал-„Моят любим приказен герой“;  - спортни състезателни игри;  - народни игри. | НЧ „Развитие 1899“-  /чит.настоятелство/ |
| **СЕПТЕМВРИ** |  |  |
| **06.09.2023г** | **Честване Дена на Съединението на Княжество България и Източна Румелия**  **-**изложба от книги, презентация посвете4на на събитието | НЧ „Развитие 1899“-  /чит.настоятелство/ |
| **15.09.2023г** | **Награждаване на най- активните читатели и деца, взели дейно участие в читалищния живот през лятото.** | НЧ „Развитие 1899“-  /чит.настоятелство/ |
| **22.09.2023г** | **Честване на Деня на независимостта на България-**  **-**Час по родолюбие**-**презентация, посветена на събитието. | НЧ „Развитие 1899“-  /чит.настоятелство/  Осн.училище „Св.св Кирил и Методий“ |
| **ОКТОМВРИ** |  |  |
| **01.10.2023г** | **Международен ден на възрастните хора-**поздравителен адрес към възрастните хора в селото. Поднасяне картички на самотни възрастни хора, изработени от учениците. Литературна програма- поздрав за възрастните хора. | НЧ „Развитие 1899“-  /чит.настоятелство/  Осн.училище „Св.св Кирил и Методий“ |
| **18-22.10.2023г** | **Златна есен**  -изложба на предмети, изработени от природни материали;  -изработване на картини от есенни листа на асфалта | НЧ „Развитие 1899“-  Р-к библиотека  Осн.училище „Св.св Кирил и Методий“ |
| **НОЕМВРИ** |  |  |
| **10-20.11.203г** | Обсъждане на книги, предизвикали интерес у много читатели. Колективно четене | НЧ „Развитие 1899“-  /чит.настоятелство/  клуб „Дамски свят“ |
| **21.11.2023г** | **Въведение Богородично - Ден на християнското семейство**  **-** поздравителни адреси към семействата от селото, които празнуват през 2023г. Златна сватба. | НЧ „Развитие 1899“-  /чит.настоятелство/ |
| **ДЕКЕМВРИ** |  |  |
| **06.12.2022г** | **Как празнувам Никулден?**-споделяне на кулинарни рецепти. | НЧ „Развитие 1899“-клуб „Дамски свят“ |
| **м.декември** | - възраждане на стари Коледни обичаи;  - провеждане на седянка-Бъдни вечер в Полско Косово;  - изработване на сурвачки и коледна украса за елха;  -написване на най- атрактивно писмо до Дядо Коледа;  -общоселско Коледно-Новогодишно тържество;  -онлайн поздравление, от полско косовчани, които живеят в чужбина;  - Коледари-обхождане на домовете от коледарска група. | НЧ „Развитие 1899“-клуб „Дамски свят“  Осн.училище „Св.св Кирил и Методий“ |
|  |  |  |
|  | **Участие на ПФФ “Косовски авлиги“ и ДТС “Косовче“ във фолклорни фестивали в зависимост от насрочените за провеждане дати.** | НЧ „Развитие 1899“  Ръководител на съставите Иван Янков |

**Годишната програма за развитие читалищната дейност на НЧ „ Развитие 1899“ за 2023 година е приета от Читалищното настоятелство на заседание № 3 / 08.11.2022 година.**

**ЗАБЕЛЕЖКА:**

**Културният календар е отворен за нови предложения, мнения и идеи, и търпи промени в хода на работа през 2023.**

**ИВАНКА МАРИНОВА**

**Председател на НЧ „Развитие 1899“**

**ДИАНА ИЛИЕВА**

**Секретар НЧ „ Развитие 1899“**